Държавен вестник, бр. 40, 2016 г., стр. 7

БРОЙ  40	
Д Ъ Р Ж А В Е Н  В Е С Т Н И К 	
СТР.  7  
(4) Органите за авиационна безопасност и 
сигурност на двете Страни по това Споразу­
мение се уведомяват незабавно за използване 
на въздухоплавателни средства по време на 
спасителни операции, като се дават точни 
данни относно вида и регистрационния номер 
на въздухоплавателното средство, неговия 
екипаж, товар, време на заминаване, желан 
маршрут и място на кацане.
(5) Член 6 на това Споразумение се при­
лага за екипажа на въздухоплавателното 
средство и членовете на спасителния екип, 
превозвани от него.
(6) Член 7 на това Споразумение се 
прилага за въздухоплавателните средства, 
оборудването и средствата за подпомагане, 
транспортирани от тях.
(7) Контролът при преминаването на 
границата и митническият контрол на въз­
духоплавателното средство се извършват от 
служителите на граничния и митническия 
контрол от Страната, искаща помощ, на 
мястото на кацането му.
(8) Използването на военни въздухоплава­
телни средства е предмет на изрично писмено 
съгласие от Страната, искаща помощ. 
Член 9
Координация и управление на операции за 
помощ при бедствия
(1) Координацията и управлението на 
операциите за помощ при бедствия е отго­
ворност на компетентния орган на Страната, 
искаща помощ. 
(2) Страната, искаща помощ, информира 
ръководителите на спасителните екипи и/
или експертите за развитието на ситуацията 
в района на бедствието и на определените 
места на дейност и осигурява при необходи­
мост преводачи и средства за комуникация 
с оперативния щаб. 
(3) Спасителните екипи и/или експертите, 
както и тяхното оборудване трябва да мо­
гат да работят самостоятелно и независимо 
най-късно до 24 часа от момента на тяхното 
пристигане в района на бедствието.
Член 10
Разходи по операциите за помощ при бедствия
(1) Страната, оказваща помощ, няма право 
на възстановяване на разходи по подпома­
гането от Страната, искаща помощ. Това се 
отнася също и за разходи, възникнали от 
употребата, повредата или загубата на обо­
рудване, освен ако повредата или загубата на 
оборудване не се дължи на изключителната 
вина на длъжности лица или граждани на 
Страната, искаща помощ.
(2) Алинея 1 от този член не важи, ако 
разноските по подпомагането са изцяло или 
частично възстановени. Страната, оказваща 
помощ, има предимство при възстановява­
нето им. 
(3) Страната, искаща помощ, поема разнос­
ките по спасителни операции, изпълнени по 
нейна молба от физически или юридически 
лица, станали възможни чрез посредничест­
вото на Страната, оказваща помощ. 
(4) Страната, искаща помощ, осигурява 
безопасност и безплатна медицинска помощ 
за спасителните екипи и/или експертите, 
изпратени от Страната, оказваща помощ, 
както и логистична подкрепа за периода на 
операцията.
(5) Моторни превозни средства, които се 
използват за подпомагане, са освободени от 
пътни и други такси.
Член 11
Вреди и компенсации
(1) Страната, оказваща помощ, се отказва 
да претендира за щети, които могат да въз­
никнат за нея или за експерти, изпратени от 
нея да окажат помощ, отнасящи се до:
(а) повреда на имущество, причинена от 
спасителните екипи или експертите при 
изпълнение на задълженията им; 
(б) физически наранявания, вреда за 
здравето или смърт на член на спаси­
телен екип и/или експерт, възникнали 
при изпълнение на неговите/нейните 
задължения.
(2) Ако член на спасителния екип и/или 
експерт от Страната, оказваща помощ, на­
несе щети на трета страна на територията 
на Страната, искаща помощ, по време на 
дейностите по това Споразумение, тези щети 
се възстановяват от Страната, искаща помощ, 
съгласно нейното национално законодателство 
за случаите, когато такава вреда е причинена 
от нейни граждани в изпълнение на служебни 
задължения.
(3) Щетите, нанесени от член на спаси­
телните екипи и/или експерт умишлено или 
поради груба небрежност, се възстановяват 
от Страната, оказваща помощ, при условие 
че фактът за злонамерените щети е доказан 
в съда на Страната, искаща помощ.
(4) Страните си взаимодействат съгласно 
чл. 3 и съобразно тяхното национално за­
конодателство, за да улеснят уреждането на 
исковете за щети и компенсации. Те разменят 
цялата налична информация за всички случаи 
на щети по смисъла на този член.
Член 12
Комуникации при операции за помощ при 
бедствия
Компетентните органи, посочени в чл. 3, 
ал. 2 на това Споразумение, осигуряват 
всички необходими мерки за установяване 
на надеждна комуникация за нуждите на